title: Vykonávacie nariadenie Komisie (EÚ) 2021/365 z 26. februára 2021, ktorým sa schvaľuje aktívny chlór uvoľnený z kyseliny chlórnej ako účinná látka na používanie v biocídnych výrobkoch typu 1 (Text s významom pre EHP)

text:
                  1.3.2021

                  SK

                  Úradný vestník Európskej únie

                  L 70/9

         VYKONÁVACIE NARIADENIE KOMISIE (EÚ) 2021/365
         z 26. februára 2021,
         ktorým sa schvaľuje aktívny chlór uvoľnený z kyseliny chlórnej ako účinná látka na používanie v biocídnych výrobkoch typu 1
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 9 ods. 1 písm. a),
         keďže:

                     (1)

                     V súlade s článkom 11 ods. 1 smernice Európskeho parlamentu a Rady 98/8/ES (2) bola príslušnému orgánu Slovenska („hodnotiaci príslušný orgán“) 31. júla 2007 doručená žiadosť o zaradenie účinnej látky aktívny chlór uvoľnený z kyseliny chlórnej do prílohy I k uvedenej smernici na účely jej používania vo výrobkoch typu 1 (osobná hygiena človeka) opísaných v prílohe V k predmetnej smernici, ktoré zodpovedajú výrobkom typu 1 opísaným v prílohe V k nariadeniu (EÚ) č. 528/2012.

                     (2)

                     V súlade s článkom 11 ods. 2 smernice 98/8/ES hodnotiaci príslušný orgán predložil 19. novembra 2010 Komisii hodnotiacu správu spolu so svojimi závermi.

                     (3)

                     Výbor pre biocídne výrobky prijal 16. júna 2020 stanovisko Európskej chemickej agentúry (3) (ďalej len „agentúra“) a zohľadnil pritom závery hodnotiaceho príslušného orgánu.

                     (4)

                     Na základe uvedeného stanoviska možno predpokladať, že biocídne výrobky typu 1 s obsahom aktívneho chlóru uvoľneného z kyseliny chlórnej spĺňajú požiadavky stanovené v článku 5 smernice 98/8/ES, pokiaľ sú splnené určité špecifikácie a podmienky týkajúce sa ich používania.

                     (5)

                     Vzhľadom na stanovisko agentúry je vhodné schváliť aktívny chlór uvoľnený z kyseliny chlórnej ako účinnú látku na používanie v biocídnych výrobkoch typu 1, ak spĺňajú určité špecifikácie a podmienky.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

               PRIJALA TOTO NARIADENIE:

            Článok 1
            Aktívny chlór uvoľnený z kyseliny chlórnej sa schvaľuje ako účinná látka na používanie v biocídnych výrobkoch typu 1, ak spĺňajú špecifikácie a podmienky stanovené v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. februára 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 167, 27.6.2012, s. 1.

            (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

            (3)  Stanovisko Výboru pre biocídne výrobky k žiadosti o schválenie účinnej látky aktívny chlór uvoľnený z kyseliny chlórnej, typ výrobku: 1, ECHA/BPC/255, prijaté 16. júna 2020.

            PRÍLOHA

                        Bežný názov

                        Názov IUPAC
                        Identifikačné čísla

                        Minimálny stupeň čistoty účinnej látky  (1)

                        Dátum schválenia

                        Dátum skončenia platnosti schválenia

                        Typ výrobku

                        Osobitné podmienky

                        Aktívny chlór uvoľnený z kyseliny chlórnej

                        Názov IUPAC: kyselina chlórna
                        Číslo EC: 232-232-5
                        Číslo CAS: 7790-92-3

                        Špecifikácia stanovená pre kyselinu chlórnu (ako sušina min. 90,87 hm.%) uvoľňujúcu aktívny chlór.
                        Kyselina chlórna je prevažujúcou formou pri pH 3,0 – 7,4.

                        1. júl 2021

                        30. jún 2031

                        1

                        Pri hodnotení výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika účinnej látky na úrovni Únie.

               (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s vyhodnotenou účinnou látkou.


title: Vykonávacie nariadenie Komisie (EÚ) 2021/367 z 1. marca 2021 o obnovení povolenia prípravku s obsahom Saccharomyces cerevisiae CNCM I-4407 ako kŕmnej doplnkovej látky pre teľatá na chov a o zrušení nariadenia (EÚ) č. 883/2010 (držiteľ povolenia S.I. Lesaffre) (Text s významom pre EHP)

text:
                  2.3.2021

                  SK

                  Úradný vestník Európskej únie

                  L 71/1

         VYKONÁVACIE NARIADENIE KOMISIE (EÚ) 2021/367
         z 1. marca 2021
         o obnovení povolenia prípravku s obsahom Saccharomyces cerevisiae CNCM I-4407 ako kŕmnej doplnkovej látky pre teľatá na chov a o zrušení nariadenia (EÚ) č. 883/2010 (držiteľ povolenia S.I. Lesaffre)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania a obnovovania takýchto povolení.

                     (2)

                        Saccharomyces cerevisiae CNCM I-4407, predtým označená ako Saccharomyces cerevisiae NCYC Sc47, bola nariadením Komisie (EÚ) č. 883/2010 (2) povolená na desať rokov ako kŕmna doplnková látka pre teľatá na chov.

                     (3)

                     V súlade s článkom 14 nariadenia (ES) č. 1831/2003 predložil držiteľ povolenia Saccharomyces cerevisiae CNCM I-4407 ako kŕmnej doplnkovej látky žiadosť o obnovenie daného povolenia pre teľatá na chov, na základe ktorej sa má táto doplnková látka zaradiť do kategórie doplnkových látok „zootechnické doplnkové látky“. K danej žiadosti boli priložené údaje a doklady vyžadované podľa článku 14 ods. 2 uvedeného nariadenia.

                     (4)

                     Európsky úrad pre bezpečnosť potravín (ďalej len „úrad“) v stanovisku z 25. mája 2020 (3) skonštatoval, že žiadateľ poskytol údaje preukazujúce, že doplnková látka spĺňa existujúce podmienky na udelenie povolenia. Úrad dospel k záveru, že prípravok s obsahom Saccharomyces cerevisiae CNCM I-4407 nemá negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že nie je dráždivý pre kožu ani oči a že vzhľadom na absenciu údajov nemožno vyvodiť žiadne závery, pokiaľ ide o potenciálnu dermálnu senzibilizáciu doplnkovej látky. Komisia sa preto domnieva, že by sa mali prijať primerané ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia prípravku s obsahom Saccharomyces cerevisiae CNCM I-4407 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Povolenie uvedenej doplnkovej látky by sa preto malo obnoviť.

                     (6)

                     V dôsledku obnovenia povolenia prípravku s obsahom Saccharomyces cerevisiae CNCM I-4407 ako kŕmnej doplnkovej látky by sa nariadenie (EÚ) č. 883/2010 malo zrušiť.

                     (7)

                     Keďže neexistujú bezpečnostné dôvody na okamžité uplatňovanie zmien podmienok povolenia prípravku s obsahom Saccharomyces cerevisiae CNCM I-4407, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z obnovenia povolenia.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Obnovenie povolenia
            Povolenie doplnkovej látky špecifikovanej v prílohe, ktorá patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa obnovuje za podmienok stanovených v uvedenej prílohe.

            Článok 2
            Prechodné obdobie

               1.   Doplnková látka špecifikovaná v prílohe a premixy obsahujúce túto doplnkovú látku, ktoré sú vyrobené a označené pred 22. septembrom 2021 v súlade s pravidlami platnými pred 22. marcom 2021, sa môžu naďalej uvádzať na trh a používať až do vyčerpania existujúcich zásob.

               2.   Kŕmne zmesi a kŕmne suroviny obsahujúce doplnkovú látku špecifikovanú v prílohe, ktoré sú vyrobené a označené pred 22. marcom 2022 v súlade s pravidlami platnými pred 22. marcom 2021, možno naďalej uvádzať na trh a používať až do vyčerpania existujúcich zásob, ak sú určené pre zvieratá určené na výrobu potravín.

            Článok 3
            Zrušenie
            Nariadenie (EÚ) č. 883/2010 sa zrušuje.

            Článok 4
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 1. marca 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (EÚ) č. 883/2010 zo 7. októbra 2010 o povolení nového použitia Saccharomyces cerevisiae NCYC Sc 47 ako kŕmnej doplnkovej látky pre teľatá na chov (držiteľ povolenia: Société industrielle Lesaffre) (Ú. v. EÚ L 265, 8.10.2010, s. 1).

            (3)  Vestník EFSA (EFSA Journal) (2020) 18(6):6167.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        CFU/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: stabilizátory črevnej mikroflóry.

                        4b1702

                        S.I. Lesaffre

                           Saccharomyces cerevisiae CNCM I-4407

                           Zloženie doplnkovej látky

                        prípravok Saccharomyces cerevisiae CNCM I-4407 obsahujúci najmenej 5 × 109 CFU/g
                        tuhá forma

                        teľatá na chov

                        –

                        1,5 × 109

                        –

                                    1.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami.

                        22.3.2031

                           Charakteristika účinnej látky

                        životaschopné sušené bunky Saccharomyces cerevisiae CNCM I-4407

                           Analytická metóda
                            (1)

                        Stanovenie počtu buniek: metóda liatych platní
                        s použitím agaru s chlóramfenikolom, dextrózou a
                        kvasinkovým extraktom EN 15789
                        Identifikácia: metóda polymerázovej reťazovej reakcie (PCR) podľa CEN/TS
                        15790.

               (1)  Podrobné informácie o analytických metódach sú k dispozícii na tejto adrese referenčného laboratória:https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2021/368 z 1. marca 2021, ktorým sa udeľuje autorizácia Únie pre samostatný biocídny výrobok „Aero-Sense Aircraft Insecticide ASD“ (Text s významom pre EHP)

text:
                  2.3.2021

                  SK

                  Úradný vestník Európskej únie

                  L 71/4

         VYKONÁVACIE NARIADENIE KOMISIE (EÚ) 2021/368
         z 1. marca 2021,
         ktorým sa udeľuje autorizácia Únie pre samostatný biocídny výrobok „Aero-Sense Aircraft Insecticide ASD“
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 44 ods. 5 prvý pododsek,
         keďže:

                     (1)

                     Spoločnosť Aero-Sense NV predložila 2. februára 2018 v súlade s článkom 43 ods. 1 nariadenia (EÚ) č. 528/2012 žiadosť o autorizáciu samostatného biocídneho výrobku s názvom „Aero-Sense Aircraft Insecticide ASD“, ktorý patrí medzi výrobky typu 18 opísané v prílohe V k uvedenému nariadeniu, a poskytla písomné potvrdenie o ochote príslušného orgánu Belgicka túto žiadosť vyhodnotiť. Žiadosť bola zaregistrovaná v registri pre biocídne výrobky pod číslom BC-DX037393-17.

                     (2)

                     „Aero-Sense Aircraft Insecticide ASD“ obsahuje 1R-trans-fenotrín ako účinnú látku, ktorá je zaradená do zoznamu schválených účinných látok Únie podľa článku 9 ods. 2 nariadenia (EÚ) č. 528/2012.

                     (3)

                     Hodnotiaci príslušný orgán predložil 7. mája 2020 v súlade s článkom 44 ods. 1 nariadenia (EÚ) č. 528/2012 hodnotiacu správu a závery svojho hodnotenia Európskej chemickej agentúre (ďalej len „agentúra“).

                     (4)

                     Agentúra predložila Komisii 2. júla 2020 stanovisko (2), návrh zhrnutia charakteristík biocídneho výrobku (SPC) „Aero-Sense Aircraft Insecticide ASD“ a záverečnú hodnotiacu správu o tomto samostatnom biocídnom výrobku v súlade s článkom 44 ods. 3 nariadenia (EÚ) č. 528/2012.

                     (5)

                     Agentúra vo svojom stanovisku dospela k záveru, že „Aero-Sense Aircraft Insecticide ASD“ je biocídny výrobok, pre ktorý možno udeliť autorizáciu Únie podľa článku 42 ods. 1 nariadenia (EÚ) č. 528/2012, a že pri súlade s návrhom zhrnutia charakteristík výrobku spĺňa podmienky uvedené v článku 19 ods. 1 uvedeného nariadenia.

                     (6)

                     Agentúra predložila Komisii 4. augusta 2020 návrh zhrnutia charakteristík biocídneho výrobku vo všetkých úradných jazykoch Únie v súlade s článkom 44 ods. 4 nariadenia (EÚ) č. 528/2012.

                     (7)

                     Komisia súhlasí so stanoviskom agentúry, a preto sa domnieva, že je vhodné udeliť autorizáciu Únie pre „Aero-Sense Aircraft Insecticide ASD“.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

               PRIJALA TOTO NARIADENIE:

            Článok 1
            Spoločnosti Aero-Sense NV sa udeľuje autorizácia Únie s autorizačným číslom EU-0024297-0000 na sprístupnenie samostatného biocídneho výrobku „Aero-Sense Aircraft Insecticide ASD“ na trhu a jeho používanie v súlade so zhrnutím charakteristík biocídneho výrobku stanoveným v prílohe.
            Autorizácia Únie je platná od 22. marca 2021 do 28. februára 2031.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 1. marca 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 167, 27.6.2012, s. 1.

            (2)  ECHA opinion of 17 June 2020 on the Union authorisation of the biocidal product „Aero-Sense Aircraft Insecticide ASD“. [Stanovisko agentúry ECHA zo 17. júna 2020 k autorizácii Únie pre biocídny výrobok „Aero-Sense Aircraft Insecticide ASD“ (ECHA/BPC/262/2020)] https://echa.europa.eu/bpc-opinions-on-union-authorisation.

            PRÍLOHA
            Zhrnutie charakteristík biocídneho výrobku
            Aero-Sense Aircraft Insecticide ASD
            Výrobky typu 18 – Insekticídy, akaricídy a výrobky na ochranu proti iným článkonožcom (ochrana proti škodcom)
            Číslo autorizácie: EU-0024297-0000
            Číslo položky v R4BP: EU-0024297-0000
            1.   ADMINISTRATÍVNE INFORMÁCIE

            1.1.   Obchodný názov (názvy) výrobku

                        Obchodný názov

                        Aero-Sense Aircraft Insecticide ASD

                  1.2.   Držiteľ autorizácie

                        Názov a adresa držiteľa autorizácie

                        Názov/Meno

                        Aero-Sense NV

                        Adresa

                        Schaapbruggestraat 50, 8800 Roeselare, Belgicko

                        Číslo autorizácie

                        EU-0024297-0000

                           Číslo položky v R4BP

                        EU-0024297-0000

                        Dátum autorizácie

                        22. marca 2021

                        Dátum skončenia platnosti autorizácie

                        28. februára 2031

                  1.3.   Výrobca (výrobcovia) výrobku

                        Názov výrobcu

                        Volcke Aerosol Connection

                        Adresa výrobcu

                        Industrielaan 15, 8520 Kuurne Belgicko

                        Miesto výrobných priestorov

                        Industrielaan 15, 8520 Kuurne Belgicko

                        Názov výrobcu

                        Envasado Xiomara, S.L.

                        Adresa výrobcu

                        Polígono Industrial La Torrecilla Chica, 6, 45220 Yeles – Toledo Španielsko

                        Miesto výrobných priestorov

                        Polígono Industrial La Torrecilla Chica, 6, 45220 Yeles – Toledo Španielsko

                        Názov výrobcu

                        Aero-Sense NV

                        Adresa výrobcu

                        Kachtemsestraat 289, 8800 Roeselare Belgicko

                        Miesto výrobných priestorov

                        Kachtemsestraat 289, 8800 Roeselare Belgicko

                  1.4.   Výrobca(ovia) účinnej(ých) látky(látok)

                        Účinná látka

                        1R-trans-fenotrín

                        Názov výrobcu

                        Endura S.p.A

                        Adresa výrobcu

                        Viale Pietro Pietramellara 5, 40121 Bologna Taliansko

                        Miesto výrobných priestorov

                        39 Wenfeng Road, 225009 Yangzhou, Jiangsu Čína

                  2.   ZLOŽENIE A ÚPRAVA VÝROBKU

            2.1.   Kvalitatívne a kvantitatívne informácie o zložení výrobku

                        Bežný názov

                        Názov IUPAC

                        Funkcia

                        CAS

                        EC

                        Obsah (%)

                        1R-trans-fenotrín

                        3-phenoxybenzyl (1R,3R)-2,2-dimethyl- 3-(2-methylprop-1- enyl)cyclopropanecarboxylate

                        Účinná látka

                        26046-85-5

                        247-431-2

                        2,0

                  2.2.   Typ úpravy

            AE -Aerosólový rozprašovač
            3.   VÝSTRAŽNÉ A BEZPEČNOSTNÉ UPOZORNENIA

                        Výstražné upozornenia

                        Nádoba je pod tlakom: Pri zahriatí sa môže roztrhnúť
                        Veľmi toxický pre vodné organizmy.
                        Veľmi toxický pre vodné organizmy, s dlhodobými účinkami.

                        Bezpečnostné upozornenia

                        Uchovávajte mimo dosahu tepla, horúcich povrchov, iskier, otvoreného ohňa a iných zdrojov zapálenia. Nefajčite.
                        Neprepichujte alebo nespaľujte ju, a to ani po spotrebovaní obsahu.
                        Zabráňte uvoľneniu do životného prostredia.
                        Zozbierajte uniknutý produkt.
                        Chráňte pred slnečným žiarením.Nevystavujte teplotám nad 50 °C/122 °F.
                        Zneškodnite nádobu na zbernom mieste nebezpečného alebo špeciálneho odpadu.

                  4.   AUTORIZOVANÉ POUŽITE(IA)

            4.1.   Opis použitia

               Tabuľka 1. Použiť # 1 – Komáre – Ošetrenie lietadla – Odborníci

                        Typ výrobku

                        Výrobky typu 18 – Insekticídy, akaricídy a výrobky na ochranu proti iným článkonožcom

                        Kde je to relevantné, presný opis autorizovaného použitia

                        Insekticíd

                        Cieľové organizmy (vrátane vývojových štádií)

                        Vedecký názov: Culex spp.
                        Bežný názov: Komáre Culex (komár piskľavý)
                        Vývojové štádium: dospelé jedince
                        Vedecký názov: Aedes spp.
                        Bežný názov: Aedes mosquitoes
                        Vývojové štádium: dospelé jedince
                        Vedecký názov: Anopheles spp.
                        Bežný názov: Anopheles mosquitoes
                        Vývojové štádium: dospelé jedince

                        Oblasti použitia

                        Vnútorné
                        Použitie v kokpite a v kabíne na dezinsekciu lietadla.

                        Spôsoby) aplikácie

                        Detailný opis:
                        Rozprašovanie

                        Dávkovanie a frekvencia

                        Aplikačná dávka: Odporúčaná aplikačná dávka: 35 g/100 m3 (t. j. 0,7 g účinnej látky (a.i.)/100 m3).
                        Riedenie (%): Výrobok pripravený na použitie.
                        Počet a časový rozvrh aplikácie: Ošetrenie sa má realizovať pri každom lete, pre ktorý sa vyžaduje dezinsekčné ošetrenie.
                        Len jedna aplikácia na jeden let.

                        Kategória(ie) používateľov

                        Profesionálne

                        Veľkosti balenia a obalový materiál

                        Hliníková (ALU) potlačená nádobka 18 bar – Plnofarebná potlač
                        Biele viečko (jednorazový ovládač) alebo modré viečko (ovládač na viacnásobné použitie)
                        Balené v kartónovom obale po 24 kusov
                        Dostupné v rôznych veľkostiach nádobiek:

                                    •

                                    40 g (34 ml)

                                    •

                                    60 g (52 ml)

                                    •

                                    100 g (86 ml)

                  4.1.1.   Pokyny na používanie špecifické pre dané použitie

                        —

                        Počet nádobiek potrebných na dezinsekčné ošetrenie pre každý konkrétny typ lietadla nájdete v palubnej príručke.

                        —

                        Postup dezinsekcie by mal byť cestujúcim oznámený pred aplikáciou produktu v lietadle. Cestujúcim by sa malo odporúčať, aby si počas vykonávania procedúry zatvorili oči a zakryli tvár.

                        —

                        Nestriekajte priamo na pokožku alebo do očí.

                        —

                        Nestriekajte na potraviny alebo v ich blízkosti, v priestore na prípravu potravín, ani na riad.

                        —

                        Po manipulácii si umyte ruky.

                        —

                        Zabráňte používaniu neoprávneným personálom.

                        —

                        Odstráňte viečko.

                        —

                        Držte nádobku/y vertikálne (zvisle) s natiahnutou rukou.

                        —

                        Biele viečko s jednorazovým ovládačom: stlačte jazýček na rozprašovacej dýze až kým nezapadne. Aerosólový produkt sa uvoľňuje v jednom kontinuálnom rozprášení.

                        —

                        Modré viečko na viacnásobné použitie: Stlačte jazýček na rozprašovacej dýze až kým sa neuvoľní dostatočné množstvo alebo kým sa produkt úplne nevystrieka.

                        —

                        Insekticídny aerosól by sa celý čas mal rozprašovať s dýzou aerosólového rozprašovača smerujúcou v uhle približne 45° smerom k stropu po celom lietadle.

                        —

                        Sprej by mal smerovať mierne za používateľa.

                        —

                        Rozprašujte rovnomerne po celom priestore.

                        40 g (34 ml) – Jedna nádobka účinne ošetrí 114 m3 objemu vzduchu;

                        60 g (52 ml) – Jedna nádobka účinne ošetrí 171 m3 objemu vzduchu;

                        100 g (86 ml) – Jedna nádobka účinne ošetrí 285 m3 objemu vzduchu.

               Dezinsekcia „Blocks away“ – postrek pred vzletom

            Tento postup sa realizuje pred vzletom, potom ako pasažieri nastúpia na palubu a zatvoria sa dvere.
            Pilotná kabína sa vystrieka pred nástupom palubného personálu na palubu.
            Aby bola dezinsekcia účinná, systém klimatizácie v lietadle musí byť počas striekania vypnutý. Palubný personál musí ošetriť všetky možné úkryty hmyzu, vrátane toaliet, kuchyniek a skriniek, pokiaľ tieto priestory neboli vystriekané spolu s pilotnou kabínou pred nástupom na palubu.

               „Top-of-descent“ – pri začatí klesania lietadla (striekanie počas letu)

            Podľa pokynov WHO je postrek pred letom a pri začatí klesania dvojzložkovou dezinsekčnou metódou. Rozprašovanie pri začatí klesania lietadla (striekanie počas letu) je druhou časťou postupu pri tejto metóde a vykonáva sa pri „top-of-descent“, keď lietadlo začína klesať na cieľové letisko. Recirkulácia vzduchu by mala byť nastavená na normálny prietok.
            Nebola preukázaná žiadna reziduálna účinnosť.
            Výrobky obsahujúce 1R-trans fenotrín by sa nemali v tom istom lietadle používať na ošetrenie pred letom a aj počas letu.
            4.1.2.   Opatrenia na zmiernenie rizika špecifické pre dané použitie

                        —

                        Výrobok by sa mal aplikovať len raz počas jedného letu.

                        —

                        Člen palubného personálu nemá urobiť viac ako jednu aplikáciu denne.

                        —

                        Nepoužívajte/neaplikujte výrobok priamo na potraviny, krmivá alebo nápoje alebo v ich blízkosti, ani na povrchy alebo riad, ktorý môže prísť do priameho styku s potravinami a nápojmi.

                        —

                        Obsahuje 1R-trans fenotrín (pyretroidy), môže byť nebezpečný pre mačky. Ak sa v lietadle nachádzajú mačky, musí sa postupovať opatrne. Počas ošetrenia sa musia mačky zdržiavať mimo tento priestor.

                        —

                        Čistenie ošetreného lietadla sa musí vykonávať iba pomocou špeciálnych výrobkov, ktoré nevyžadujú vypúšťanie tekutého odpadu do kanalizácie a miestnych čističiek odpadových vôd.

                        —

                        Čistiace prostriedky (kefy, utierky atď.) použité v lietadle musia byť po aplikácii výrobku zlikvidované ako tuhý odpad a nesmú sa opätovne použiť.

                  4.1.3.   Kde je to špecifické pre použitie, údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia

            Pokyny pre prvú pomoc:

               Všeobecný opis

                        —

                        PO VDÝCHNUTÍ: Ak sa vyskytnú príznaky, volajte TOXIKOLOGICKÉ INFORMAČNÉ CENTRUM alebo lekára.

                        —

                        PO POŽITÍ: Ak sa vyskytnú príznaky, volajte TOXIKOLOGICKÉ INFORMAČNÉ CENTRUM alebo lekára.

                        —

                        PRI KONTAKTE S POKOŽKOU: Umyte mydlom a vodou. Ak sa vyskytnú príznaky, volajte TOXIKOLOGICKÉ INFORMAČNÉ CENTRUM alebo lekára.

                        —

                        PO ZASIAHNUTÍ OČÍ: PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a je to možné, odstráňte ich. Pokračujte vo vyplachovaní. Ak sa vyskytnú príznaky, volajte TOXIKOLOGICKÉ INFORMAČNÉ CENTRUM alebo lekára.

                        —

                        Pyretroidy môžu spôsobiť parestéziu (pálenie a pichanie kože bez podráždenia). Ak príznaky pretrvávajú: Vyhľadajte lekársku pomoc.

               Núdzové opatrenia na ochranu životného prostredia v prípade nehody

                        —

                        Zachyťte a kontrolujte akékoľvek úniky alebo rozliatia nehorľavými absorpčnými materiálmi, ako je piesok, zemina, vermikulit, kremelina v sudoch na zneškodnenie odpadu.

                        —

                        Zabráňte vniknutiu akéhokoľvek materiálu do kanalizácie alebo vodných tokov.

                        —

                        Nesmerujte vodný postrek na miesto úniku alebo rozliatia.

                        —

                        Produkt, ktorý sa uvoľní následkom netesnosti alebo rozliatia nechajte odpariť.

                  4.1.4.   Kde je to špecifické pre použitie, návod na bezpečné zneškodnenie výrobku a jeho obalu

                        —

                        Do „Aircraft General Declaration“ (Všeobecnej deklarácie lietadla) by sa mal uviesť príslušný záznam s podrobnosťami o postupe dezinsekcie spolu s výrobnými číslami použitých nádobiek rozprašovačov.

                        —

                        Prázdne nádobky rozprašovačov sa musia uschovať na účely kontroly zo strany Port Health Authority – Úradu zdravotníctva v prístavoch.

                        —

                        Nevylievajte výrobok do kanalizácie alebo vodných tokov.

                        —

                        Zabezpečte, aby sa nakladanie s odpadom uskutočňovalo bez ohrozenia ľudského zdravia, bez poškodenia životného prostredia a najmä bez rizika pre vodu, vzduch, pôdu, rastliny alebo zvieratá.

                        —

                        Recyklujte alebo likvidujte odpad v súlade s platnou legislatívou, najlepšie prostredníctvom certifikovaného zberu alebo certifikovanej spoločnosti.

                        —

                        Neznečisťujte pôdu alebo vodu odpadom.

                        —

                        Nevyhadzujte odpad do životného prostredia.

                  4.1.5.   Kde je to špecifické pre použitie, podmienky skladovania a trvanlivosť výrobku za bežných skladovacích podmienok

            Prečítaj si návod na použitie
            5.   VŠEOBECNÉ POKYNY PRE POUŽITIE (1)

            5.1.   Pokyny na používanie

            Pozri oddiel 4.1.1
            5.2.   Opatrenia na zmiernenie rizika

            Pozri oddiel 4.1.2
            5.3.   Údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia

            Pozri oddiel 4.1.3
            5.4.   Návod na bezpečné zneškodnenie výrobku a jeho obalu

            Pozri oddiel 4.1.4
            5.5.   Podmienky skladovania a trvanlivosť výrobku za bežných skladovacích podmienok

                        —

                        Skladujte v originálnom obale na chladnom (menej ako 40 °C), suchom a dobre vetranom mieste. Chráňte pred mrazom.

                        —

                        Uchovávajte mimo priameho slnečného žiarenia, aj keď je prázdny.

                  Doba použiteľnosti: 2 roky
            6.   ĎALŠIE INFORMÁCIE

               (1)  Pokyny na používanie, opatrenia na zmiernenie rizík a ďalšie pokyny na používanie v tomto oddiele sú platné pre všetky autorizované použitia.


title: Vykonávacie nariadenie Komisie (EÚ) 2021/369 z 1. marca 2021, ktorým sa stanovujú technické špecifikácie a postupy potrebné pre systém prepojenia centrálnych registrov uvedený v smernici Európskeho parlamentu a Rady (EÚ) 2015/849 (Text s významom pre EHP)

text:
                  2.3.2021

                  SK

                  Úradný vestník Európskej únie

                  L 71/11

         VYKONÁVACIE NARIADENIE KOMISIE (EÚ) 2021/369
         z 1. marca 2021,
         ktorým sa stanovujú technické špecifikácie a postupy potrebné pre systém prepojenia centrálnych registrov uvedený v smernici Európskeho parlamentu a Rady (EÚ) 2015/849
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (1), a najmä na jej článok 31a,
         keďže:

                     (1)

                     Členské štáty sú povinné prepojiť svoje vnútroštátne centrálne registre konečných užívateľov výhod prostredníctvom Európskej centrálnej platformy ustanovenej článkom 22 ods. 1 smernice Európskeho parlamentu a Rady (EÚ) 2017/1132 (2), pričom toto prepojenie by sa malo realizovať v súlade s technickými špecifikáciami a postupmi stanovenými vo vykonávacích aktoch prijatých Komisiou v súlade s článkom 24 uvedenej smernice. Vzhľadom na rozdiely v účele, rozsahu a obsahu registrov prepojených podľa smernice (EÚ) 2017/1132 a centrálnych registrov konečných užívateľov výhod zriadených podľa smernice (EÚ) 2015/849 je však potrebné, aby sa vymedzili a prijali ďalšie technické špecifikácie, opatrenia a iné požiadavky, ktorými sa zabezpečia jednotné podmienky implementácie systému.

                     (2)

                     Opatrenia stanovené v tomto nariadení sú v súlade so stanoviskom Výboru pre prevenciu prania špinavých peňazí a financovania terorizmu,

               PRIJALA TOTO NARIADENIE:

            Článok 1
            Technické špecifikácie a postupy pre systém prepojenia registrov uvedený v článkoch 30 a 31 smernice (EÚ) 2015/849 sa stanovujú v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 1. marca 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 141, 5.6.2015, s. 73.

            (2)  Smernica Európskeho parlamentu a Rady (EÚ) 2017/1132 zo 14. júna 2017 týkajúca sa niektorých aspektov práva obchodných spoločností (Ú. v. EÚ L 169, 30.6.2017, s. 46).

            PRÍLOHA
            Stanovenie technických špecifikácií a postupov uvedených v článku 1
            1.   Predmet úpravy

            Systém prepojenia registrov konečných užívateľov výhod (Beneficial Ownership Registers Interconnection System – „BORIS“) sa zriaďuje ako decentralizovaný systém, ktorý prepája centrálne vnútroštátne registre konečných užívateľov výhod a Európsky portál elektronickej justície (1) prostredníctvom Európskej centrálnej platformy (2). Systém BORIS slúži ako centrálna služba vyhľadávania, ktorá sprístupňuje všetky informácie týkajúce sa konečných užívateľov výhod v súlade s ustanoveniami smernice (EÚ) 2015/849 (3).
            2.   Vymedzenie pojmov

                        a)

                        „Register“ sú vnútroštátne centrálne registre informácií o vlastníckych právach uvedené v článkoch 30 a 31 smernice (EÚ) 2015/849;

                        b)

                        „kvalifikovaný používateľ“ sú používatelia systému BORIS uvedení v článku 30 ods. 5 písm. a) a b) a článku 31 ods. 4 písm. a) a b) smernice (EÚ) 2015/849;

                        c)

                        „minimálne povinné informácie“ sú spoločný súbor informácií s rovnakou štruktúrou a druhmi vo všetkých registroch v členských štátoch;

                        d)

                        „dodatočné informácie“ sú spoločne vopred vymedzený súbor informácií, v prípade ktorých sa členské štáty môžu rozhodnúť, že si ich budú – popri „minimálnych povinných informáciách“ – čiastočne alebo úplne vymieňať prostredníctvom systému BORIS;

                        e)

                        „vnútroštátne registračné číslo“ je individuálne identifikačné číslo pridelené podľa vnútroštátneho práva spoločnosti alebo inému právnemu subjektu, alebo subjektu spravujúcemu zverený majetok (trust), alebo podobnej štruktúre v registri konečných užívateľov výhod.

                  3.   Súvislosť vnútroštátneho registračného čísla s európskym jedinečným identifikačným znakom a registračným číslom spoločnosti

                        3.1.

                        Register konečných užívateľov výhod poskytuje Európskej centrálnej platforme vnútroštátne registračné číslo a v prípade spoločností európsky jedinečný identifikačný znak (European Unique Identifier – „EUID“), ktorý im bol pridelený v systéme prepojenia obchodných registrov (Business Registers Interconnection System – „BRIS“) (4), ako aj registračné číslo spoločnosti, ak je odlišné od vnútroštátneho registračného čísla. Registračné číslo spoločnosti sa používa na pridelenie EUID spoločnostiam, ktoré EUID v systéme BRIS nemajú. V prípade ostatných právnych subjektov, subjektov spravujúcich zverený majetok (trust) alebo podobných štruktúr sa EUID prideľuje na základe vnútroštátneho registračného čísla.

                        3.2.

                        Používatelia systému BORIS musia byť schopní vyhľadávať spoločnosti, iné právne subjekty, subjekty spravujúce zverený majetok (trust) alebo podobné štruktúry prostredníctvom vnútroštátneho registračného čísla a registračného čísla spoločnosti, ak je odlišné od vnútroštátneho registračného čísla.

                        3.3.

                        Členské štáty sa môžu rozhodnúť, že neposkytnú vnútroštátne registračné čísla subjektom spravujúcim zverený majetok (trust) alebo podobným právnym štruktúram. Pokiaľ ide o subjekty spravujúce zverený majetok (trust) alebo podobné právne štruktúry vytvorené podľa práva členského štátu, v ktorom sú vedené v registri konečných užívateľov výhod, táto výnimka sa uplatňuje len na obdobie piatich rokov odo dňa, ku ktorému začne systém BORIS fungovať.

                  4.   Metódy komunikácie

            Systém BORIS využíva na účely prepojenia registrov metódy elektronickej komunikácie založené na službách, ako napríklad webové služby.
            Komunikácia medzi portálom a platformou a medzi registrom a platformou musí byť vždy individuálna (one-to-one).
            5.   Komunikačné protokoly

            Na komunikáciu medzi portálom, platformou a registrami sa používajú zabezpečené internetové protokoly, ako napríklad HTTPS.
            Na prenos údajov a metaúdajov sa používajú štandardné komunikačné protokoly, ako napríklad prístupový protokol SOAP (Single Object Access Protocol).
            6.   Bezpečnostné normy

            Na účely komunikácie a šírenia informácií prostredníctvom systému BORIS musia technické opatrenia zabezpečujúce minimálne bezpečnostné normy v oblasti informačných technológií zahŕňať:

                        a)

                        opatrenia na zabezpečenie dôvernosti informácií, a to aj prostredníctvom bezpečných kanálov, ako napríklad HTTPS;

                        b)

                        opatrenia na zabezpečenie integrity údajov počas ich výmeny;

                        c)

                        opatrenia na zabezpečenie nespochybniteľnosti pôvodu odosielateľa informácií v rámci systému BORIS a nespochybniteľnosti doručenia informácií;

                        d)

                        opatrenia na zabezpečenie vedenia záznamov o bezpečnostných udalostiach v súlade s uznávanými medzinárodnými odporúčaniami pre bezpečnostné normy v oblasti informačných technológií;

                        e)

                        opatrenia na zabezpečenie overovania a schvaľovania všetkých kvalifikovaných používateľov a opatrenia na overenie totožnosti systémov pripojených na portál, platformu alebo registre v rámci systému BORIS;

                        f)

                        v prípade potreby opatrenia na ochranu pred automatizovaným vyhľadávaním a kopírovaním registrov, ako je obmedzenie výsledkov vyhľadávania z každého registra na určitý maximálny počet a používanie funkcie CAPTCHA (5).

                  7.   Údaje, ktoré sa majú vymieňať v rámci systému BORIS

                        7.1.

                        Súbor informácií vo vnútroštátnych registroch, ktoré sa týkajú podnikateľského alebo iného právneho subjektu, subjektu spravujúceho zverený majetok (trust) alebo podobného typu právnej štruktúry, sa označuje ako „záznam o konečných užívateľoch výhod“. „Záznam o konečných užívateľoch výhod“ zahŕňa údaje o profile dotknutého subjektu alebo štruktúry, o osobe konečného užívateľa alebo konečných užívateľov výhod uvedeného subjektu alebo štruktúry, ako aj o držanom podiele (držaných podieloch) týchto konečných užívateľov výhod.

                        7.2.

                        V súvislosti so spoločnosťou alebo iným právnym subjektom, ako aj v súvislosti so subjektom spravujúcim zverený majetok (trust) alebo podobnou štruktúrou údaje o profile zahŕňajú informácie o mene/názve a právnej forme, ako aj registračnú adresu a vnútroštátne registračné číslo, ak existuje.

                        7.3.

                        Každý členský štát môže minimálne povinné informácie rozšíriť o dodatočné informácie. Pokiaľ ide o konečného užívateľa výhod a podiel v jeho držbe, minimálne povinné informácie pozostávajú z údajov uvedených v článku 30 ods. 5 druhom pododseku a v článku 31 ods. 4 druhom pododseku smernice (EÚ) 2015/849. Pokiaľ ide o totožnosť konečného užívateľa výhod, dodatočné informácie zahŕňajú aspoň dátum narodenia alebo kontaktné údaje, ako sa uvádza v článku 30 ods. 5 poslednej vete a v článku 31 ods. 4 treťom pododseku. Formát údajov zo záznamu o konečných užívateľoch výhod je založený na stanovenej špecifikácii rozhrania.

                        7.4.

                        Výmena informácií zahŕňa aj správy potrebné na fungovanie systému, ako napríklad na potvrdenie prijatia, vedenie záznamov a ohlasovanie.

                  8.   Štruktúra štandardného formátu správ

            Výmena informácií medzi registrami, platformou a portálom je založená na štandardných metódach štrukturácie údajov a vyjadruje sa v štandardnom formáte správ, ako napríklad XML (6).
            9.   Údaje pre platformu

                        9.1.

                        V súlade s požiadavkami na interoperabilitu musia byť služby zobrazované každým registrom jednotné a musia využívať rovnaké rozhranie, aby konzultujúca aplikácia, ako napríklad platforma, mohla komunikovať s jediným druhom rozhrania, ktoré zobrazuje spoločný súbor údajových prvkov. Členské štáty zosúladia svoju internú štruktúru údajov pomocou mapovacích tabuliek alebo podobného technického riešenia, aby splnili požiadavky týkajúce sa špecifikácií rozhrania, ktoré má poskytnúť Komisia.

                        9.2.

                        Platforme sa na účely plnenia jej funkcií poskytujú tieto údaje:

                                    a)

                                    údaje umožňujúce identifikáciu systémov, ktoré sú pripojené k platforme. Tieto údaje by mohli pozostávať z adries URL alebo akéhokoľvek iného čísla alebo kódu, na základe ktorých možno jednoznačne identifikovať každý systém v rámci systému BORIS;

                                    b)

                                    všetky ďalšie operačné údaje, ktoré sú nevyhnutné na to, aby mohla platforma zabezpečiť riadne a efektívne fungovanie služby vyhľadávania a interoperabilitu registrov s platformou. Uvedené údaje môžu zahŕňať zoznamy kódov, referenčné údaje, glosáre a súvisiace preklady týchto metaúdajov, ako aj údaje o vedení záznamov a ohlasovaní.

                        9.3.

                        Údaje a metaúdaje, s ktorými sa v rámci platformy nakladá, sa spracúvajú a uchovávajú v súlade s bezpečnostnými normami uvedenými v oddiele 5.

                  10.   Metódy fungovania systému a služby informačných technológií poskytované platformou

                        10.1.

                        Na účely šírenia a výmeny informácií využíva systém túto technickú metódu fungovania:

                        10.2.

                        Na účely poskytovania správ v príslušnej jazykovej verzii poskytuje Európsky portál elektronickej justície artefakty referenčných údajov, ako sú zoznamy kódov, kontrolované slovníky a glosáre. Tie sa v prípade potreby prekladajú do úradných jazykov Únie. Ak je to možné, používajú sa uznávané normy a štandardizované správy.

                        10.3.

                        Komisia poskytuje členským štátom ďalšie podrobnosti týkajúce sa technickej metódy fungovania a vykonávania služieb informačných technológií, ktoré platforma poskytuje.

                  11.   Kritériá vyhľadávania

                        11.1.

                        Pri vyhľadávaní sa musí zvoliť aspoň jedna krajina.

                        11.2.

                        Portál poskytuje tieto harmonizované kritériá vyhľadávania:

                                    a)

                                    pokiaľ ide o spoločnosti alebo iné právne subjekty, subjekty spravujúce zverený majetok (trust) alebo podobné štruktúry:

                                                i)

                                                meno/názov právneho subjektu alebo štruktúry;

                                                ii)

                                                vnútroštátne registračné číslo.
                                                Kritériá vyhľadávania podľa bodov i) a ii) sa môžu použiť alternatívne;

                                    b)

                                    pokiaľ ide o osoby ako konečných užívateľov výhod:

                                                i)

                                                krstné meno a priezvisko konečného užívateľa výhod;

                                                ii)

                                                dátum narodenia konečného užívateľa výhod.
                                                Kritériá vyhľadávania podľa bodov i) a ii) sa používajú kumulatívne.

                        11.3.

                        Na portáli môžu byť k dispozícii aj ďalšie kritériá vyhľadávania.

                  12.   Spôsoby platby a registrácia online

                        12.1.

                        V prípade konkrétnych údajov, za ktoré členské štáty vyberajú poplatky a ktoré sú k dispozícii prostredníctvom systému BORIS, musí systém používateľom umožniť platbu online prostredníctvom všeobecne používaných platobných metód, ako sú kreditné a debetné karty.

                        12.2.

                        Systém BORIS zahŕňa opatrenia na zabezpečenie možnosti registrácie online v súlade s článkom 30 ods. 5a a článkom 31 ods. 4a smernice (EÚ) 2015/849.

                  13.   Dostupnosť služieb

                        13.1.

                        Služba musí byť dostupná 24 hodín denne a 7 dní v týždni, pričom miera dostupnosti systému BORIS musí byť aspoň 98 % s výnimkou plánovanej údržby.

                        13.2.

                        Členské štáty oznamujú Komisii činnosti údržby takto:

                                    a)

                                    5 pracovných dní vopred v prípade činností údržby, ktoré môžu spôsobiť nedostupnosť v trvaní maximálne 4 hodiny;

                                    b)

                                    10 pracovných dní vopred v prípade činností údržby, ktoré môžu spôsobiť nedostupnosť v trvaní maximálne 12 hodín;

                                    c)

                                    30 pracovných dní vopred v prípade údržby infraštruktúry počítačovej miestnosti, ktorá môže spôsobiť nedostupnosť v trvaní maximálne 6 dní ročne.
                                    Činnosti údržby sa v najvyššej možnej miere plánujú mimo pracovného času (19:00 – 8:00 SEČ).

                        13.3.

                        Ak členské štáty stanovili na každý týždeň pravidelný termín údržby, oznámia Komisii deň a hodinu, kedy sa takáto údržba plánuje každý týždeň vykonávať. Bez toho, aby boli dotknuté povinnosti uvedené v druhom odseku písm. a) až c), ak dôjde počas tohto stanoveného termínu k nedostupnosti systémov členských štátov, členské štáty to Komisii nemusia oznamovať.

                        13.4.

                        V prípade neočakávaného technického zlyhania, ktoré spôsobí nedostupnosť systémov členských štátov v trvaní viac ako polhodinu, členské štáty bezodkladne informujú Komisiu počas pracovného času (9:00 – 16:00 SEČ) o nedostupnosti svojho systému a, ak je známy, aj o termíne predpokladaného obnovenia služby.

                        13.5.

                        V prípade neočakávaného zlyhania centrálnej platformy alebo portálu Komisia bezodkladne informuje členské štáty počas pracovného času (9:00 – 16:00 SEČ) o nedostupnosti platformy alebo portálu a, ak je známy, aj o termíne predpokladaného obnovenia služby.

                  14.   Pravidlá transkripcie a transliterácie

            Každý členský štát transkribuje alebo transliteruje žiadosti o vyhľadávanie, ktoré dostáva, ako aj získané výsledky vyhľadávania v súlade so svojimi vnútroštátnymi normami.

               (1)  Ďalej len „portál“.

               (2)  Európska centrálna platforma (ďalej len „platforma“) je ustanovená článkom 22 ods. 1 smernice Európskeho parlamentu a Rady (EÚ) 2017/1132 zo 14. júna 2017 týkajúcej sa niektorých aspektov práva obchodných spoločností (Ú. v. EÚ L 169, 30.6.2017, s. 46).

               (3)  Nie sú tým dotknuté žiadne dodatočné funkcie, ktorými by systém BORIS mohol byť vybavený v budúcnosti.

               (4)  článok 16 ods. 1 smernice Európskeho parlamentu a Rady (EÚ) 2017/1132 zo 14. júna 2017 týkajúcej sa niektorých aspektov práva obchodných spoločností a článok 8 prílohy k vykonávaciemu nariadeniu Komisie (EÚ) 2015/884 z 8. júna 2015, ktorým sa stanovujú technické špecifikácie a postupy potrebné pre systém prepojenia registrov stanovený smernicou Európskeho parlamentu a Rady 2009/101/ES.

               (5)  „Completely Automated Public Turing test to tell Computers and Humans Apart“ (plne automatizovaný verejný Turingov test na rozoznávanie počítačov od ľudí).

               (6)  Rozšíriteľný značkový jazyk.